આવા સુંદર ગરબા હવે સાંભળવા મળે છે? કોઈ પણ સંગીતના વાદ્ય વિના, તાળીઓના તાલ સાથે તાલ મેળવી, પગની ઠેસ લેતી, ઝાંઝરની ઝૂમઝૂમ ઘૂઘરી વગાડતી, સમૂહમાં સાથે ગાતી, વતુર્ળાકાર બહેનો હવે જોવા મળે છે ખરી? આપણા અર્થસભર મીઠામધુરા. મા જગદંબાનો પળે-પળે અહેસાસ કરાવતા ગરબા ક્યાં ગયા? શહેરી જીવનના કોલાહલમાં અદૃશ્ય થઈ ગયા?... ખરેખર, ચિંતા થાય છે કે આપણો ગરબો ક્યાં ખોવાઈ ગયો? ક્યાં અદૃશ્ય થઈ ગયો?.. કે પછી ભુલાઈ ગયો?.. ખરું-ખરું તો નવરાત્રિનું સાચું મહત્વ જ ભુલાઈ ગયું છે.